ഗോകുലം ഗോപാലൻ

**അമ്പലത്തിൽ മീത്തൽ ഗോപാലൻ** എന്ന **ഗോകുലം ഗോപാലൻ** () ഒരു ദക്ഷിണേന്ത്യൻ വ്യവസായിയും ചലച്ചിത്ര നിർമ്മാതാവും വിതരണക്കാരനും നടനുമാണ്. ശ്രീ ഗോകുലം ഗ്രൂപ്പ് ഓഫ് കമ്പനീസിന്റെ സ്ഥാപകനും ഉടമയുമായ ഗോപാലൻ, ധനകാര്യ, വിദ്യാഭ്യാസം, ആരോഗ്യ സംരക്ഷണം, ഹോസ്പിറ്റാലിറ്റി, മാദ്ധ്യമം, റിയൽ എസ്റ്റേറ്റ്, ഗതാഗതം, കായികം തുടങ്ങിയ മേഖലകളിൽ വിവിധ സ്ഥാപനങ്ങൾ നടത്തുന്നു. ശ്രീ ഗോകുലം ചിറ്റ് & ഫിനാൻസ് കോ. പ്രൈവറ്റ് ലിമിറ്റഡ് എന്ന കമ്പനിയുടെ ചെയർമാനും മാനേജിംഗ് ഡയറക്ടറുമാണ് ഇദ്ദേഹം.

അദ്ദേഹത്തിന്റെ വിതരണ കമ്പനിയായ ശ്രീ ഗോകുലം മൂവീസ് അടുത്തിടെ വിതരണം ചെയ്ത 'മഞ്ഞുമ്മൽ ബോയ്സ്' 200 കോടിയിലധികം വരുമാനം നേടിയ മലയാള ചലച്ചിത്ര വ്യവസായത്തിലെ ആദ്യ ചിത്രമായി  മാറി, കൂടാതെ നിരവധി ബോക്‌സോഫീസ് റെക്കോർഡുകൾ സൃഷ്ടിച്ചു.  2018-ൻ്റെ റെക്കോർഡ് മറികടന്ന് ഏറ്റവും കൂടുതൽ കളക്ഷൻ നേടിയ മലയാള ചിത്രമായി ഇത് മാറി. 

2024-ലെ ഏറ്റവും കൂടുതൽ കളക്ഷൻ നേടിയ മലയാളം സിനിമ, വിദേശത്ത് ഏറ്റവും കൂടുതൽ കളക്ഷൻ നേടിയ മലയാളം സിനിമ, 2024-ലെ ഏറ്റവും കൂടുതൽ കളക്ഷൻ നേടിയ ഇന്ത്യൻ സിനിമകളിൽ ഒന്നായും ഇത് മാറി.  

തമിഴ് സൂപ്പർസ്റ്റാർ വിജയുടെ അച്ഛൻ ചന്ദ്രശേഖർ ആദ്യമായി സംവിധാനം ചെയ്ത ചിത്രത്തിൻ്റെ നിർമ്മാതാവ് എന്ന നിലയിലാണ് ഗോപാലൻ ശ്രദ്ധേയനായത്. നേതാജി, പാത്തോൻപതാം നൂറ്റാണ്ട്, പകലും പാതിരാവും തുടങ്ങിയ ഏതാനും ചിത്രങ്ങളിലും അദ്ദേഹം അഭിനയിച്ചിട്ടുണ്ട്. 

ചലച്ചിത്ര വ്യവസായത്തോടൊപ്പം, അതിവേഗം വളരുന്ന മലയാളം ടെലിവിഷൻ ചാനലായ ഫ്ലവേഴ്‌സ് ടിവിയിലും മലയാളം വാർത്താ ചാനലായ 24 ന്യൂസിലും പ്രധാന പങ്കാളിയായതിനാൽ, ടെലിവിഷൻ രംഗത്തും ഗോകുലം ഗ്രൂപ്പ് ശ്രദ്ധേയമായ ഒരു സ്ഥാനം ആലങ്കരിക്കുന്നു. 

ശ്രീ ഗോകുലം ഗ്രൂപ്പ് ഗോകുലം കേരള ഫുട്ബോൾ ക്ലബ്ബ് എന്ന ഇന്ത്യൻ പ്രൊഫഷണൽ ഫുട്ബോൾ ക്ലബ്ബിന്റെ ഉടമസ്ഥരാണ്. കേരളത്തിലെ കോഴിക്കോട് ആസ്ഥാനമായി പ്രവർത്തിക്കുന്ന ഈ ക്ലബ് ഇന്ത്യൻ ഫുട്ബോൾ രംഗത്ത് ശ്രദ്ധേയമായ വ്യക്തിമുദ്ര പതിപ്പിച്ചിട്ടുള്ളതും വിവിധ ദേശീയ ലീഗുകളിലും ശ്രദ്ധേയമായ പ്രകടനം കാഴ്ചവയ്ക്കുന്ന ടീമുകളിലൊന്നുമാണ്. ക്ലബ്ബിന്റെ വനിതാ വിഭാഗവും ഉയർന്ന നിലവാരത്തിലുള്ള മത്സരം കാഴ്ചവെച്ച് നിരവധി നേട്ടങ്ങൾ കൈവരിച്ചിട്ടുണ്ട്.

## ജീവിതരേഖ
1944 ൽ കേരളത്തിലെ വടകരയ്ക്കടുത്തുള്ള കുരിക്കിലാട് എന്ന ഗ്രാമത്തിൽ തിയ്യർ കുടുംബത്തിൽ ചാത്തുവിനും മാതുവിനും ജനിച്ച അദ്ദേഹത്തിന്റേത് വളരെ സാധാരണമായ ബാല്യജീവിതമായിരുന്നു. വടകരയിലെ ബി.ഇ.എം. ഹൈസ്‌കൂളിൽ സ്‌കൂൾ വിദ്യാഭ്യാസം പൂർത്തിയാക്കിയ അദ്ദേഹം തലശ്ശേരിയിലെ ബ്രണ്ണൻ കോളേജിൽ പ്രീ-യൂണിവേഴ്‌സിറ്റി കോഴ്‌സ് ചെയ്തു. പിന്നീട് മടപ്പള്ളിയിലെ ഗവൺമെന്റ് കോളേജിൽ നിന്ന് ഗണിതശാസ്ത്രത്തിൽ ബി.എസ്‌സി. ബിരുദം നേടി.  ജലജയാണ് ഭാര്യ. മക്കൾ ലിജിഷ, ബൈജു, ശബരീഷ് (അങ്കമാലിയിൽ വച്ചുണ്ടായ വാഹനാപകടത്തിൽ മരിച്ചു). ചെന്നൈയിൽ ജോലി അന്വേഷിച്ച് നടക്കുന്ന കാലത്ത് അദ്ദേഹത്തിനു ഒരു ഡോക്ടർ മെഡിക്കൽ റെപ്രസെന്റേറ്റിവ് ജോലി തരപ്പെടുത്തിക്കൊടുത്തു. എങ്കിലും സാമ്പത്തികവശം മോശമായിരുന്നു. അദ്ദേഹം തന്റെ അഛനും നാട്ടിലെ മറ്റു പലരും ചെയ്തിരുന്ന പരിപാടി ചെന്നൈയിൽ ഇല്ല എന്നും അത് അവിടെ നടത്തി നോക്കിയാൽ വിജയകരമാകുമെന്നും ചിന്തിച്ചു. ചിട്ടി വ്യവസായം ആയിരുന്നു അത്.  

1968 ൽ ചെന്നൈയിലെ മൈലാപ്പൂരിൽ ശ്രീ ഗോകുലം ചിറ്റ്സ് അൻഡ് ഫൈനാൻസ് കമ്പനി ആരംഭിച്ചുകൊണ്ട് എളിയ രീതിയിൽ സംരഭകത്വം ആരംഭിച്ചു. കേവലം പത്ത് അംഗങ്ങളും പ്രതിമാസ ഗഡുവായ 100 രൂപയും ഉള്ള ഒരു മിനി ചിട്ടി ഫണ്ട് ആയിരുന്നു അത്. ഒരാൾക്ക് 60 രൂപ. അൽപ്പം അധിക പണം സമ്പാദിച്ച ചെറിയ ഈ സ്റ്റാർട്ടപ്പ്, വാർഷിക വിറ്റുവരവ് 1000 കോടി രൂപയിൽ കൂടുതലുള്ള ഒന്നായി മാറി. നാലു ദശാബ്ദകാലം പ്രവർത്തിച്ച ഈ കമ്പനിയിൽ നിന്നു സ്വരൂപിച്ച മൂലധനം കൊണ്ട് അദ്ദേഹം മറ്റു നിരവധി സ്ഥാപനങ്ങളും ആരംഭിച്ചു.  എളിയതായ ഒരു സാമ്പത്തിക പദ്ധതിയിൽ നിന്ന് ഗോകുലം ഗ്രൂപ്പ് ഉയർന്നുവന്നു, അത് ശരിക്കും ഒരു സാമ്രാജ്യം രൂപപ്പെടുത്തി.  നിലവിൽ അദ്ദേഹത്തിൻ്റെ ചിട്ടി ഫണ്ടും ഫിനാൻസ് കമ്പനിയുമായ ഗോകുലം ചിറ്റ് ഫണ്ട്‌സ് ആൻഡ് ഫിനാൻസ് പ്രൈവറ്റ് ലിമിറ്റഡിന് അരനൂറ്റാണ്ടോളം പഴക്കമുണ്ട്. അഞ്ച് പതിറ്റാണ്ട് പഴക്കമുള്ള ഈ കമ്പനിക്ക് ചെന്നൈയിൽ ആരംഭിച്ച് രാജ്യത്തുടനീളം 480 ശാഖകളുണ്ട്. ബിസിനസ്സ്, ഹോസ്പിറ്റാലിറ്റി, വിനോദം, വിദ്യാഭ്യാസം, ലോജിസ്റ്റിക്സ്, ഭക്ഷണം, സിനിമാ നിർമ്മാണം എന്നിങ്ങ്നനെ ശ്രീ ഗോകുലം ഗ്രൂപ്പ് ഓഫ് കമ്പനീസ് 11,000-ത്തിലധികം പേർക്ക് തൊഴിൽ നൽകുന്നുണ്ട്.

## സ്ഥാപനങ്ങൾ
ഗോകുലം ഗ്രൂപ്പ് വിവിധ വ്യവസായ മേഖലകളിൽ സ്ഥാപനങ്ങൾ നടത്തുന്നു. പ്രധാനമായും ധനകാര്യ, വിദ്യാഭ്യാസം, ആരോഗ്യപരിപാലനം, ഹോസ്പിറ്റാലിറ്റി, ഭക്ഷ്യ ഉൽപ്പന്നങ്ങൾ, ആഭരണങ്ങൾ, വാഹനവ്യാപാരം, കായികം, വിനോദം, കയറ്റുമതി-അയറ്റുമതി, ലോജിസ്റ്റിക്സ്, റിയൽ എസ്റ്റേറ്റ്, ഇലക്ട്രോണിക്സ്, ഐടി എന്നിവയിലായി വ്യാപിച്ചു കിടക്കുന്നു.

### ധനകാര്യ സംരംഭങ്ങൾ
* **ശ്രീ ഗോകുലം ചിറ്റ് ആൻഡ് ഫൈനാൻസ് കമ്പനി പ്രൈവറ്റ് ലിമിറ്റഡ്** (1968)
* **ശ്രീ ഗോകുലം ഇന്വെസ്റ്റ്മെന്റ്സ്**, ചെന്നൈ

### വിദ്യാഭ്യാസ സ്ഥാപനങ്ങൾ
* **ശ്രീ ഗോകുലം മെഡിക്കൽ കോളേജ് ആൻഡ് റിസർച്ച് ഫൗണ്ടേഷൻ**, തിരുവനന്തപുരം
* **ശ്രീ ഗോകുലം ആർട്സ് & സയൻസ് കോളേജ്**, കൊല്ലം
* **ശ്രീ ഗോകുലം പബ്ലിക് സ്കൂൾ**, വടകര

### ആരോഗ്യ പരിപാലനം
* **ജി.ജി. ഹോസ്പിറ്റൽ**, തിരുവനന്തപുരം
* **ഇമാറാ ഗ്രൂപ്പ് - ക്ലിനിക് കെയർ മെഡിക്കൽ സെന്റർ**, ദുബൈ

### ഹോസ്പിറ്റാലിറ്റി & ടൂറിസം
* **ഹോട്ടൽ ഗോകുലം പാർക്ക് ഇൻ**, കൊച്ചി
* **ഗോകുലം പാർക്ക്** (ചെന്നൈ, കോയമ്പത്തൂർ, ഒഎംആർ-ചെന്നൈ)
* **ഗോകുലം പാർക്ക് ഹോട്ടൽ & കൺവെൻഷൻ സെൻറർ**, കൊച്ചി
* **ശ്രീ ഗോകുലം നളന്ദ റിസോർട്ട്സ്**, നീലേശ്വരം
* **ശ്രീ ഗോകുലം വനമല**, ഗുരുവായൂർ
* **ശ്രീ ഗോകുലം റെസിഡൻസി**, തൃശൂർ
* **ഹോട്ടൽ ഗോകുലം ഫോർട്ട്**, തലശ്ശേരി
* **എംഎസ്ആർ ഹോട്ടൽ ആൻഡ് സ്പാ**, ബെംഗളൂരു
* **ഗോകുലം ട്രാവൽസ്**
* **Gokulam Grnd, Akkulam Trivandrum
* ** Gokulam Grand -Turtle on the Beach, Thiruvananthapuram

### ഭക്ഷ്യ & പാനീയ ഉൽപ്പന്നങ്ങൾ
* **ശ്രീ ഗോകുലം ഫുഡ് പ്രൊഡക്റ്റ്സ് ലിമിറ്റഡ്**, ചെന്നൈ
* **ശ്രീ ഗോകുലം ഫുഡ് പ്രൊഡക്റ്റ്സ് ലിമിറ്റഡ്**, ദുബൈ
* **നന്ദിനീ മിഠായികൾ**
* **ശ്രീ ഗോകുലം ഹോളിഅക്വ**
* **ശ്രീ ഗോകുലം പ്ലാന്റേഷൻസ്**

### ആഭരണ വ്യവസായം
* **ശ്രീ ഗോകുലം ഗോൾഡ് & ഡയമണ്ട്സ്**

### വാഹന വ്യാപാരം
* **ഗോകുലം മോട്ടോഴ്‌സ്** (ടാറ്റാ മോട്ടോഴ്‌സ് ഡീലർഷിപ്പ്)

### കായികം & വിനോദം
* **[[ഗോകുലം കേരള എഫ്.സി.]]**
* **[[#ശ്രീ ഗോകുലം മൂവീസ്|ശ്രീ ഗോകുലം മൂവീസ്]]**
* **[[ഫ്‌ളവേഴ്‌സ് ടെലിവിഷൻ|ഫ്‌ളവേഴ്‌സ് ടിവി]]**
* **ജി സ്റ്റുഡിയോസ്**

### റിയൽ എസ്റ്റേറ്റ്
* **ഗോകുലം ഗല്ലേറിയ**
* **ശ്രീ ഗോകുലം ഹൗസിംഗ് കോ. പ്രൈവറ്റ് ലിമിറ്റഡ്**

### ലോജിസ്റ്റിക്സ് & കൂറിയർ സേവനം
* **ഗോകുലം സ്പീഡ് & സേഫ്**

### ഇലക്ട്രോണിക്സ് & ടെലികമ്യൂണിക്കേഷൻസ്
* **ഗോകുലം ജി സ്റ്റോർ**

### ഐ.ടി. സേവനങ്ങൾ
* **ജി.ജെ. ഗ്ലോബൽ ഐടി വെഞ്ചേഴ്സ്**

### ആഗോള സാന്നിധ്യം
* **ഗോകുലം റെഡി മിക്സ് ഇൻവെസ്റ്റ്‌മെന്റ് FZC**
* **അസ്ഹർ അൽ മദീന ഹൈപ്പർമാർക്കറ്റ് LLC**

## ഫിലിമോഗ്രഫി

### ശ്രീ ഗോകുലം മൂവീസ്
**കുറിപ്പ്:** ശ്രീ ഗോകുലം മൂവീസ് വിതരണം ചെയ്യുന്നതോ നിർമ്മിക്കുന്നതോ ആയ മിക്ക സിനിമകളും കേരളത്തിലാണ് റിലീസ് ചെയ്യുന്നത്. മറ്റെവിടെയെങ്കിലും റിലീസ് ചെയ്യുകയാണെങ്കിൽ, "കുറിപ്പുകൾ" എന്ന കോളത്തിൽ സ്ഥലം പരാമർശിച്ചിരിക്കും.

{| class="wikitable plainrowheaders" style="width: 100%; text-align: center;"

### ടെലിവിഷൻ

## പദവികൾ

* ദേശീയ പ്രസിഡന്റ് - ഓൾ ഇന്ത്യ മലയാളി അസോസിയേഷൻ (എയ്മ)
* പ്രസിഡന്റ് - ശ്രീനാരായണ മിഷൻ
* പ്രസിഡന്റ് - ശ്രീനാരായണ മിഷൻ സീനിയർ സെക്കൻഡറി സ്കൂൾ, ചെന്നൈ
* പ്രസിഡന്റ് - സിദ്ധാനന്ധപുരം ക്ഷേത്ര സമിതി
* വൈസ് പ്രസിഡന്റ് - കോൺഫെഡറേഷൻ ഓഫ് തമിഴ്നാടു മലയാളി അസോസിയേഷൻ
* ട്രഷറർ - ഫെഡറേഷൻ ഓഫ് ഓൾ ഇന്ത്യ മറുനാടൻ മലയാളി അസോസിയേഷൻസ്
* മാനേജിങ് എഡിറ്റർ - ഗോകുലം ശ്രീ മാസിക

## പുരസ്കാരങ്ങൾ

* **ജെം ഓഫ് ഇന്ത്യ പുരസ്കാരം** (1996)  
* **ഭാരതീയ ഉദ്യോഗ് രത്ന പുരസ്കാരം** (1997) – ഇന്ത്യൻ സൊസൈറ്റി ഫൊർ ഇൻഡസ്റ്റ്രി ആൻഡ് ഇൻഡസ്റ്റ്രിയൽ ഡെവലപ്മെന്റ്സ്  
* **ഫൈമാ അവാർഡ്**  
* **ഭാരതീയ ഉദ്യോഗരതൻ** – ഇൻഡ്യ എക്കണോമിക് ഡവലപ്മെന്റ് ആൻഡ് റിസർച്ച് അസോസിയേഷൻ  
* **റാഷ്ട്രിയ ഉദ്യോഗരതൻ** – ഇന്ത്യൻ സൊസൈറ്റി ഫൊർ ഇൻഡസ്റ്റി ആൻഡ് ഇൻഡസ്റ്റ്രിയൽ ഡെവലപ്മെന്റ്സ്  
* **റെഡ് ക്രോസ്സ് അവാർഡ്** (2002)  
* **പി. എൻ. പണിക്കർ സേവന സംസ്കൃതി അവാർഡ്**  
* **ടി. വി. ആർ. മാരാർ അവാർഡ്**  
* **ബിസിനസ്സ്മാൻ ഓഫ് ദി ഇയർ അവാർഡ്** – സ്റ്റേറ്റ് ഫോറം ഓഫ് ബാങ്കേഴ്സ് ക്ലബ്  
* **മില്ലേനിയം അവാർഡ്** – വ്യാപാരികൾ വ്യവസായി ഏകോപന സമിതി  
* **പ്രവാസി ഉദ്യോഗ പത്ര അവാർഡ്**  
* **ധനശ്രീ അവാർഡ്** (2004)  
* **ജെം ഓഫ് വടകര** – ജയ്സീസ്  
* **ഫോർ ദി സേക്കൊഫ് ഓണർ** – റോട്ടറി ക്ലബ് ഡിസ്ട്രിക്റ്റ് (2003)
* **മൾട്ടി ബില്യണയർ ബിസിനസ് അചീവർ (MBA) അവാർഡ്**

## റഫറൻസുകൾ